Կամիլա Իսմաիլովա

**Կամիլա Իսմաիլովա** (, ), ռուս փոփ երգչուհի, դերասանուհի և հեռուստահաղորդավարուհի, «Kinder МУЗ Awards» մրցանակաբաշխության հաղթող։ Եղել է Յանա Ռուդկովսկայայի «S.T.A.R.S կինոյի և շոու բիզնեսի ակադեմիա» պրոդյուսերական կենտրոնի ուսանող և Муз-ТВ-ում «Մանկական տասը Յանա Ռուդկովսկայայի հետ» երաժշտական հիթ շքերթի հաղորդավարը։

Ներկայացրել է Սան Մարինոն Մանկական Եվրատեսիլ 2015  երգի մրցույթում՝ «Mirror» երգով, որտեղ զբաղեցրել է 14-րդ հորիզոնականը։

## Կենսագրություն
Ծնվել է 2004 թվականի հուլիսի 22-ին Մոսկվայում։

Եղել է Муз-ТВ-ի «Մանկական տասը Յանա Ռուդկովսկայայի հետ» երաժշտական հիթ շքերթի և RU․TV-ի «Tryndfashion» հաղորդաշարի հաղորդավարներից։

Նկարահանվել է Պոլինա Գագարինայի «A Million Voices» երգի տեսահոլովակում:

Ելույթ է ունեցել «Մանկական երեկույթի գոտի 2017»-ում, որտեղ կատարել է իր «If It's Not With You» երգը:

### <span class="cx-segment" data-segmentid="98">Մանկական Եվրատեսիլ 2015 երգի մրցույթ</span>
2015 թվականի հոկտեմբերի 29-ին հայտարարվել է, որ Կամիլա Իսմայիլովան ներկայացնելու է Սան Մարինոն Մանկական Եվրատեսիլ 2015 երգի մրցույթում «Mirror» երգով, որն ընտրվել է ներքին ընտրությամբ։ Չնայած այս մրցույթում ցանկացած երկիր ներկայացնող մասնակիցը պետք է լինի այդ երկրի քաղաքացի, Եվրոպական հեռարձակողների միությունը որոշել է բացառություն անել Սան Մարինոյի համար։

Մրցույթը տեղի է ունեցել 2015 թվականի նոյեմբերի 21-ին Սոֆիայում (Բուլղարիա): Քվեարկության արդյունքներով Կամիլան հավաքել է 36 միավոր՝ զբաղեցնելով 14-րդ հորիզոնակնաը (16-ից)։

Զգեստը, որով Կամիլան հանդես է եկել Բուլղարիայում, ստեղծել է բելառուս դիզայները։

### <span class="cx-segment" data-segmentid="112">«Մանկական նոր ալիք 2016» մրցույթ</span>
2016 թվականին Կամիլան դարձել է ռուսական «ЭЙ`ВА» եռյակի անդամ, որը ստեղծվել է հատուկ «Մանկական նոր ալիք 2016» մրցույթին մասնակցելու համար։ Արդյունքում խումբն այնտեղ գրավել է առաջին հորիզոնականը՝ այն կիսելով Ռուսաստանի մեկ այլ ներկայացուցչի՝ Ալեքսեյ Զագուբինի հետ։

### <span class="cx-segment" data-segmentid="120">Kinder МУЗ Awards (2015-2017 թվականներ)</span>
2015 թվականին հայտնի է դարձել, որ Կամիլան առաջադրվել է Kinder МУЗ մրցանակաբաշխության երեք անվանակարգերում՝ «Տարվա լավագույն կատարող մինչև 12 տարեկան», «Տարվա լավագույն տեսահոլովակ» («Breathe» երգի համար) և «Տարվա բեկումնային արդյունք»: Արդյունքում հաղթել է դրանցից միայն մեկ անվանակարգում։ Եղել է նաև նրցանակաբաշխության հատուկ հյուրերից՝ կատարելով «Mirror» և «Acapella of the Soul» (Ֆիլիպ Կիրկորովի հետ) երգերը։

2016 թվականին Կամիլան կրկին առաջադրվել է նույն մրցանակին, բայց չորս անվանակարգերում՝ «Տարվա լավագույն կատարող մինչև 12 տարեկան», «Տարվա լավագույն երգ անգլերենով» («Mirror»), «Տարվա լավագույն դուետ» (Ֆիլիպ Կիրկորովի հետ) և «Տարվա լավագույն երիտասարդ հեռուստահաղորդավար»։ Քվեարկության արդյունքների համաձայն՝ նրան կրկին հաջողվել է հաղթել միայն մեկ անվանակարգում՝ «Տարվա լավագույն մինչև 12 տարեկան կատարող»: Այս անգամ Կամիլան կատարել է իր «If It's Not With You» երգը:

2017 թվականին կրկին առաջադրվել է նույն մրցանակին և կրկին երեք անվանակարգերում՝ «Տարվա լավագույն կին կատարող 13-ից 18 տարեկան», «Տարվա լավագույն օտարալեզու տեսահոլովակ» («My Hit Song») և «Տարվա լավագույն օտարալեզու երգ» («My Hit Song»): Հաղթել է «Տարվա լավագույն օտարալեզու երգ» անվանակարգում։

### Հետագա տարիներ
Այդ պահից Կամիլան այլ տեղ չի ելույթ ունեցել, բայց երաժշտական կարիերայից հետո սկսել է ակտիվորեն զբաղվել կերպարվեստով, պարբերաբար հրապարակում է իր ինստալյացիաները Ինստագրամի իր էջերից մեկում։

Ապրում է Չիկագոյում (ԱՄՆ), որտեղ սովորում է Չիկագոյի արվեստի ինստիտուտի դպրոցում։

## Ծանոթագրություններ

## Արտաքին հղումներ

Կատեգորիա:Ռուս երգչուհիներ
Կատեգորիա:Մանկական Եվրատեսիլի մասնակիցներ
Կատեգորիա:Ռուս դերասանուհիներ
Կատեգորիա:Ռուս հաղորդավարներ
Կատեգորիա:Ռուսաստանի փոփ-վոկալիստներ